Drive-Away Dolls
Drive-Away Dolls ir 2024. gada ASV kriminālkomēdijas filma, kuras režisors ir Ītans Koens. Filmā galvenās lomas atveido Mārgarita Kvellija, Džeraldīna Visvanatena, Bīnija Feldstīna, Kolmens Domingo, Pedro Paskāls, Bills Kemps un Mets Deimons. Šī ir pirmā filma, kuru Ītans Koens ir režisējis bez sava brāļa Džoela. Filma stāsta par Džeimiju (Kvellija), kura, pēc izšķiršanās no savas draudzenes, dodas ceļojumā ar Marianu (Visvanatena). Pa ceļam viņu ceļi krustojas ar noziedznieku grupu. Filmas Drive-Away Dolls pirmizrāde notika 2024. gada 22. februārī un to izplatīja Focus Features un Universal Pictures. Filma saņēma dalītus kritiķu vērtējumus, slavējot aktierspēli, bet kritizējot scenāriju. Tīmekļa vietnē Rotten Tomatoes filmai ir 63% vērtējums.